Diari Oficial de la Generalitat Valenciana


Sumari del DOGV 8369, del 27-08-2018 (2018/8054)

Informació pública de la resolució de la condició d'agent urbanitzador del Programa d'actuació integrada de la unitat d'execució denominada UA-6 de les normes subsidiàries.
----------------------------------------------------------------------------------------------------------------------------------------------------------------------------

### Dades del document

Número de DOGV
:   8369

Data del DOGV
:   27-08-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/8054


Data del document
:   16-08-2018

Organisme emissor
:   Ajuntament de Moncofa

Tipus de document
:   Anunci

Descriptors 

:   * Moncofa
    * pla d'urbanisme
    * administració local

Informació pública de la resolució de la condició d'agent urbanitzador del Programa d'actuació integrada de la unitat d'execució denominada UA-6 de les normes subsidiàries. [2018/8054]  
Expedient 1166/2017  
Publicació de l'Acord del Ple de l'Ajuntament de Moncofa, de data 28 de juny de 2018, pel qual es resol la condició d'agent urbanitzador a la mercantil Hermanos Ventura, SL, en relació amb el Programa d'actuació integrada de la unitat d'execució UA-6 del planejament general d'aquesta localitat.  
Que el Ple de l'Ajuntament de Moncofa, de data 28 de juny de 2018, ha adoptat el següent acord:  
  
Primer. Confirmar la desestimació de l'al·legació efectuada per Raúl Gregori Romero en qualitat d'apoderat de la Societat de Garantia Recíproca de la Comunitat Valenciana en virtut d'escrit amb número de registre d'entrada 9110 de data 14 de novembre de 2017 (C. 10.11.2017).  
  
Segon. Confirmar la desestimació de la sol·licitud efectuada per l'administració concursal de la mercantil Hermanos Ventura, SL, en virtut d'escrit amb número de registre d'entrada 9151 de data 15 de novembre de 2017 (C. 13.11.2017).  
  
Tercer. Declarar resolta l'adjudicació del Programa d'actuació integrada de la unitat d'execució denominada UA-6 de la normes subsidiàries de Moncofa a la mercantil Hermanos Ventura, SL, i es resol la condició d'agent urbanitzador d'aquest per la coetània concurrència de les següents causes de resolució: falta de finalització de les obres d'urbanització i demora en el compliment dels terminis, falta de manteniment i conservació de les obres d'urbanització, i incompliment de les restants obligacions essencials.  
  
Quart. Confiscar la garantia prestada per la mercantil Hermanos Ventura, SL, que consisteix en aval de data 13 de maig de 2005 atorgat per la Societat de Garantia Recíproca de la Comunitat Valenciana que ascendeix a la quantitat de 69.532,21 ?.  
  
Cinqué. Comunicar als qui apareguen com a interessats en el present procediment la recepció del dictamen del Consell Jurídic Consultiu de la Comunitat Valenciana en data 6 de juny de 2018 (s'adjunta a la present notificació la còpia del referit dictamen).  
  
Sisé. Assumir la gestió directa del Programa d'actuació integrada de la UA-6 de les normes subsidiàries d'aquesta localitat.  
  
Seté. Remetre el present acord al Consell Jurídic Consultiu de la Comunitat Valenciana en virtut del que es preveu en l'article 7 del Decret 138/1996, de 16 de juliol, del Consell, pel qual s'aprova el Reglament del Consell Jurídic Consultiu de la Comunitat Valenciana.  
  
Huité. Notificar la present resolució a tots els que apareguen com a interessats, així com al Jutjat Mercantil de Castelló de la Plana, a la conselleria competent en matèria d'urbanisme (Registre de programes d'actuació integrada) amb caràcter previ a la corresponent publicació; advertir-los dels recursos que hi pertoquen, l'òrgan davant del qual han de presentar-los i el termini per a interposar-los.  
  
  
Nové. Traslladar el present acord a la Tresoreria i Intervenció municipals i als serveis tècnics municipals a l'efecte d'iniciar el procediment de liquidació».  
  
Moncofa, 16 d'agost de 2018.- L'alcalde: Wenceslao Alós Valls.